  Анжелика Тихонова корреспондент «2018-тӥ арын Удмурт Элькунысь егитъёслэн устоез муниципал парламентсы» элькун конкурсын Юкаменскысь егитъёс вормизы. Вожвылъяськонлэн йылпумъян люкетэз 5-тӥ южтолэзе улосвылысь Кун Кенешын ортчиз, ивортэ элькунысь каткылдытӥсь ёзэслэн пресс-службаез. Конкурсэз 9 ар ӵоже ортчытъяло ини. Туэ пыриськон понна куриськонъёс элькунысь егитъёслэн 14 парламентъёссы сётӥзы. Конкурс кӧня ке люкетъёсъя  радъяськиз. Быръён люкетъёс бере финалэ Вотка, Дэбес, Дэри, Сюмси, Шаркан, Юкаменск, Якшур-Бӧдья ёросъёсысь но Можга карысь егит парламентарийёс потӥзы.  Йылпумъян люкетын вожвылъяськонэ пыриськисьёс ужан ӧръёссы, ёроссылэн шуг-секытъёсыз, тужгес пайдалыко ужъёссы сярысь веразы. Конкурс ӧрилэн юанъёсызлы пыр-поч валэктонъёс сётӥзы.  Озьы вожвылъяськонын Юкаменск ёросысь егитъёслэн парламентсы устоез луиз. Кыкетӥ интыез Вотка ёросысь егитъёслэн парламентсылы сётӥзы, куинетӥ – Дэри ёросысь.  Нырысь ик ми егит параламентарийёсмылэсь кат кылдытон удысын тыршемзэс но Депутат кенешъёсын, али ужась депутатъёсын кусып воземзэс чаклам. Озьы ик, грант басьтон понна конкурсъёсы пыриськыса, ёросазы ватсаса коньдон ваемзылэсь мерлыко пайдалыкез Татьяна Ишматова, Удмуртилэн Кун Кенешысьтыз тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн тӧроезСолэн кылъёсызъя, Юкаменск ёросысь егит парламентарийёс ёрос администрациен но егитъёсын туж мыло-кыдо ужало, Вотка ёросысь егитъёслэсь куд-ог ужан амалъёссэс мукет муниципал кылдытэтъёсын но пыӵатыны луоно. Нош Дэри ёросысь парламентэз быдэстэм ӵектосъёсыз понна пусйиз.  Вормисьёсты но финалэ потэмъёсты Кун Кенешысь мер кышкыттэмлыкъя, регламентъя но ужез радъянъя ӧрилэн тӧроез Елена Дербилова ӟечкылаз но сӥзёнъёссэ вераз. Катъёс кылдытон ласянь ужез кужмогес карем потэ. Малы ке шуоно егитъёслэн парламентъёссы – со парламентъёс. Ваньдылэн ик синмаськымон ӵектосъёсты, синмаськымон кичӧлтонъёсты, кудъёсыз улонэ пыӵатэмын. Но, жаляса верано, каткылдытонъя кичӧлтонъёстэс трос ик ӧм кылэ. Соин ик ми, ялан ужась ӧриослэн тӧрооссы, та ужпумъёсын возмаськом тӥледыз Кун Кенешын Елена Дербилова, Удмуртилэн Кун Кенешысьтыз мер кышкыттэмлыкъя, регламентъя но ужез радъянъя ӧрилэн тӧроезКонкурсын вормисьёсты Кун Кенешлэн кузьымъёсыныз пусйизы.  Тегъёс: Ижкар егитъёс Удмуртия КунКенеш Дэри ТатьянаИшматова Вотка Юкаменск  